جمهور باشقانی رجب طیب اردوغان اوچ طرفلی سوچی گؤروشون‌دن وطنه قاییدارکن اوچاقدا ژورنالیست‌لرین سوال‌لارینی جاوابلاندیردی.
اردوغان:" سوریه-نین اراضی بوتؤو‌لوگو و سیاسی بیرلیگی مسئله‌سینده راضی‌لیق الده ائتدیک. سوریه میللی دیالوگ کنگره سی مسئله‌سینی ده دئتال‌لی شکیلده موذاکیره ائتدیک. کنگره یه کیم‌لرین دعوت ائدیله‌جگی باره‌ده اوچ اؤلکه بیرلیکده قرار قبول ائدجییک. کنگره یه سوریه-ده کی بوتون قروپ‌لارین، بوتون طبقه‌لرین تمثیل اولونماسینی نظرده توتوروق" دئدی.
جمهور باشقانی اردوغان کنگره نین آتشکه‌سه و چاتیشمازلیک پروسه سینه تحفه وئرجگی ایستیقامتینده گؤزلنتی‌لرین اولدوغونو قئید ائده‌رک:" بورادا دا ایکی اساس هدف وار. بیرینجی‌سی، یئنی آنایاسانین یازیلماسی‌دیر. بو مسئله‌ده فیکیر بیرلیگی وار. ایکینجی هدف ایسه بمت-نین نظارتی آلتیندا عدالت‌لی و شفاف سئچیملرین کئچیریلمه‌سی‌دیر" ایفاده‌لرینی ایشلتدی.
اردوغان سوچی گؤروشونون آفرین باخیمین‌دان اهمیت‌لی اولدوغونو قئید ائتدی، نوبتی گؤروشون،تورکیه، و یا ایران-دا حیاتا کئچیریله‌بیله‌جگی، بو پروسه‌سه آمریکانین دا داخیل ائدیلیب –ائدیلمه‌یه‌جگینه اوچ اؤلکه‌نین بیرگه قرار وئره بیله‌جگی باره‌ده معلومات وئردی.
جمهور باشقانی "بولوجو ترور تشکیلاتی پ.کا.کا-نین سوریه قولو پ.ی.د-ی.پ.گ-نین سیاسی پروسه‌سه داخیل ائدیمه‌سی حالیندا ب پلانی وارمی"؟ سوالینا:"بیزیم ب پلانیمیز ترور تشکیلاتی‌نین ماسادا اولماماسی‌دیر. بونو سوچیده ده آچیق بیلدیردیک. بو مسئله‌ده موقعیمیز آیدین‌دیر. پوتین بیزیم پ.ی.د-ی.پ.گ موضوع سون‌داکی حساسیتلریمیزی بؤلوشور. اورادا بیر چتین‌لیک یوخ‌دور. بؤلوشمه‌ین‌لر آمریکا و کوالیسیون قوه‌لری‌دیر" دئیه جاواب وئردی.
اردوغان روسیا پرزیدنتی ولادیمیر پوتین و اسدین ده پ.ی.د و ی.پ.گ-یه قارشی اولدوغونو بیلدیردی.
جمهور باشقانی ژورنالیست‌لرین "ترورلا موباریزه‌ده آنکارا-دمشق آراسیندا داها یاخین تماس، اورتاق فعالیت احتیمالی دوشونوله بیلرمی"؟ سوالینا: "سیاستین قاپی‌لاری سون آنا قدر هر زامان آچیق‌دیر" دئیه‌رک جاواب وئردی.
اردوغان آنکارا ایله دمشق رهبرلیگی آراسیندا علاقه‌نین اولوب-اولماماسی ایله علاقه‌دار وئریلن سوالا ایسه:"حاضیردا بئله بیر شئی یوخ‌دور"دئدی.
جمهور باشقانی اردوغان یاخین گون‌لرده آمریکانین ترور تشکیلاتی پ.ی.د-یه سیلاح وئرمکده داوام ائتمه‌سی مسئله‌سی ایله باغلی آمریکا پرزیدنتی دونالد ترامپ ایله تلفونلا دانیشاجاغینی بیلدیردی.
